Nafarroako Parlamentuko Mahaiak, 2020ko urriaren 13an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkeztutako galdera, terrorismoa dela-eta kondenatutakoen harrerak edo haien aldeko adierazpen publikoak ekidite aldera legedi indarduna gogortzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Migrazio Politiketako eta Justiziako Batzordean izapidetzea.

Iruñean, 2020ko urriaren 13an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Jorge Esparza Garrido jaunak, Legebiltzarreko Erregelamenduan ezarritakoaren babesean, honako galdera hau aurkezten du, Migrazio Politiketako eta Justiziako kontseilariak Osoko Bilkuran ahoz erantzun dezan:

Egokitzat jotzen al duzu legedi indarduna gogortzea, terrorismoa dela-eta kondenatutakoen harrerak edo haien aldeko adierazpen publikoak ekidite aldera?

Iruñean, 2020ko urriaren 2an

Foru parlamentaria: Jorge Esparza Garrido